ТхакIом ыгу рихьыхэрэр цIыф чанхэу, щыIэныгъэм ыпчэгу итхэу, щыIэкIакIэм фэбанэхэрэр ары. Ащ фэдэу къыгъэлъагъохэрэр Биболэтрэ ДэгъотлIыкъорэ. Биболэт – ар апэрэ адыгэ кIэлэ еджагъэмэ ащыщ, герой шъхьаIэу романым хэт. Мы героим тызIукIэрэр анахь охътэ бырсыр къиныр чылэдэсмэ къызафакIокIэ ары. ЩыIэкIэжъыр къутэгъошIоп: цIыфхэр зэсэгъэ щыIакIэм пытэу къотых, жъым есагъэх, кIэр – гурыIогъуай. Дэгъоу мылъку зиIэу щыIэхэм зи зэблахъунэу фаехэп, ятетыгъо шIурышIукIэ къыуатынэу щытэп. ЗиIэхэмрэ зимыIэхэмрэ азфагу банэр къетаджэ. А банэм хэщагъэу мэхъу герой шъхьаIэу Биболэт. Биболэт ылъэгъу хъухэрэп щыIэкIакIэр зэтезыIажэхэу, ащ пэшIуекIохэу зекIохэрэр. Мыщ шIошIхъуныгъэ пытэрэ теубытэгъэ инрэ зэфагъэм зэрэфэбанэрэмкIэ иI. ЛэжьакIоу зыхахьэхэрэми лъытэныгъэ къыфашIы, яцыхьэ телъэу ыуж къехьэх. Еджагъэу щыIагъэр а лъэхъаным зэрэмэкIагъэм къыхэкIэу, зыгъэгумэкIырэ упчIэхэм яджэуап лъыхъухэу, цIыфыбэ къеуалIэщтыгъ. Биболэт гъэсэныгъэм фэбэнэрэ герой, ар  обществэм иц